《伯成尝受学于河朔前辈鹤鸣翁其学亦宗濂洛赠》
宋代·家铉翁

南方共宗鹤山老，北方亦有鹤鸣翁，
鹤山道脉接濂洛，鹤鸣之派应与鹤山同。
九皋清闻犹历耳，谁谓九原不可起。
诜诜高弟今几人，衣钵传来二三子。
遗书定知满筐箱，夜光炜煜照行李。
在阴有鸣须有和，乘轩可贵未可喜。
君不见辽东仙子丁令威，向神清而上刷羽仪。
万人拭目看孤飞，凫鹥纷纷那能随。

作者简介：家铉翁（约1213～1297）号则堂，眉州（今四川省眉山市东坡区）人。家铉翁身长七尺，状貌奇伟，威严儒雅。以荫补官，累官知常州，迁浙东提点刑狱，入为大理少卿。宋亡，守志不仕。元成宗即位（1294），放还，赐号处士，时年八十二，后数年以寿终。《宋史》有传。有《则堂集》六卷，《彊（强）村丛书》辑为《则堂诗馀》一卷。词存三首收于《全宋词》中。